

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กรุงเทพมหานคร 10300

มีนาคม 2566

เรื่อง โครงการอบรมการขับเคลื่อนหลักสูตรต้านทุจริตศึกษาสู่การจัดการเรียนการสอนของสถานศึกษา  
 สังกัดองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.3/ว 2833 ลงวันที่ 13 กันยายน 2563

สิ่งที่ส่งมาด้วย ๑. รายชื่อสถานศึกษากลุ่มเป้าหมาย จำนวน ๑ ชุด  
 ๒. รายละเอียดและกำหนดการอบรม จำนวน ๑ ชุด  
 3. แบบตอบรับเข้าร่วมอบรม จำนวน 1 ฉบับ

ตามที่กรมส่งเสริมการปกครองท้องถิ่นได้แจ้งองค์กรปกครองส่วนท้องถิ่นที่จัดการศึกษาทุกแห่ง นำหลักสูตรต้านทุจริตศึกษา (Anti-Corruption Education) ไปใช้ในการจัดการเรียนการสอนให้เหมาะสมตามช่วงอายุของนักเรียน โดยให้เริ่มดำเนินการตั้งแต่ภาคเรียนที่ 1 ปีการศึกษา 2562 เป็นต้นไป รวมทั้งให้มีการรายงาน  
และติดตามประเมินผลการนำหลักสูตรต้านทุจริตศึกษาไปใช้ในการจัดการเรียนการสอน นั้น

จากการรายงานปัญหาและอุปสรรคของสำนักงานคณะกรรมการป้องกันและปราบปรามการทุจริตแห่งชาติ ในการดำเนินการจัดการเรียนการสอนของสถานศึกษาตามแบบรายงาน ประกอบกับการลงพื้นที่และเชิญผู้บริหารสถานศึกษา ครูในสังกัดต่าง ๆ พบว่า สถานศึกษาทุกแห่ง ครูยังขาดความรู้ความเข้าใจในการนำหลักสูตรต้านทุจริตศึกษาไปใช้ในการจัดกิจกรรมการเรียนการสอน กระบวนการเรียนการสอน เนื้อหาในรายวิชาบางระดับ  
มีความยาก ซับซ้อนเกินไป ขาดสื่อการเรียนการสอน เพื่อส่งเสริมให้สถานศึกษาสังกัดองค์กรปกครองส่วนท้องถิ่นนำหลักสูตรต้านทุจริตศึกษาไปบูรณาการการจัดการเรียนการสอนทุกระดับชั้นได้อย่างเหมาะสมตามช่วงวัย และเพื่อให้ครูมีความรู้ความเข้าใจหลักสูตรต้านทุจริตศึกษา การใช้สื่อการเรียนรู้ให้เหมาะสมกับหลักสูตร สามารถนำความรู้ไปจัดการเรียนการสอนให้ผู้เรียนในท้องถิ่นได้รับการปลูกฝังวิธีคิด ปลูกจิตสำนึก ให้มีวัฒนธรรมและพฤติกรรมซื่อสัตย์สุจริต และเห็นถึงผลประโยชน์ส่วนรวมมากกว่าส่วนตน อันจะส่งผลให้ประเทศไทยมีการทุจริตและประพฤติมิชอบลดลงในอนาคต กรมส่งเสริมการปกครองท้องถิ่นจึงได้กำหนดจัดอบรมการขับเคลื่อนหลักสูตรต้านทุจริตศึกษาสู่การจัดการเรียนการสอนของสถานศึกษาสังกัดองค์กรปกครองส่วนท้องถิ่น โดยกำหนดจัดอบรมตามวัน เวลา และสถานที่ ดังนี้

1. จัดอบรมเชิงปฏิบัติการการนำหลักสูตรต้านทุจริตศึกษาไปบูรณาการการจัดการเรียนการสอน (สถานศึกษาแกนนำ) ให้แก่ครูและบุคลากรทางการศึกษาที่เกี่ยวข้อง ของสถานศึกษาที่นำหลักสูตรต้านทุจริตศึกษา ไปใช้จัดการเรียนการสอนแล้ว จำนวน 260 แห่ง ระหว่างวันที่ 19 - 21 เมษายน 2566 ณ โรงแรมริเวอร์ไซด์ เขตบางพลัด กรุงเทพมหานคร ผู้เข้าอบรมประกอบด้วย ครูที่รับผิดชอบการจัดการเรียนการสอนกลุ่มสาระการเรียนรู้สังคมศึกษา ศาสนา และวัฒนธรรม ระดับประถมศึกษา หรือระดับมัธยมศึกษา และครูที่เป็นคณะทำงานสนับสนุนการขับเคลื่อนภารกิจการจัดการศึกษาท้องถิ่น (Local Teacher Ad Hoc Team) สถานศึกษาละ 1 คน โดยกรมส่งเสริมการปกครองท้องถิ่นจะรับผิดชอบค่าใช้จ่ายระหว่างการอบรม สำหรับค่าพาหนะและค่าใช้จ่ายอื่น ๆ ระหว่างการเดินทางขอความอนุเคราะห์เบิกจากต้นสังกัด

/2. จัดอบรม ...

-2-

2. จัดอบรมเชิงปฏิบัติการการนำหลักสูตรต้านทุจริตศึกษาไปบูรณาการการจัดการเรียนการสอน ให้แก่ครูและบุคลากรทางการศึกษาที่เกี่ยวข้อง ของสถานศึกษาทั่วไปทุกแห่ง ผ่านระบบออนไลน์ (Zoom Meeting) จำนวน 3 รุ่น รุ่นละ 500 คน ผู้เข้าอบรมประกอบด้วย ครูที่รับผิดชอบการจัดการเรียนการสอนกลุ่มสาระการเรียนรู้สังคมศึกษา ศาสนาและวัฒนธรรม หรือครูกลุ่มสาระอื่น ๆ ที่สนใจระดับประถมศึกษา ระดับมัธยมศึกษา บุคลากรทางการศึกษา และครูระดับปฐมวัย ดังนี้

รุ่นที่ 1 ระหว่างวันที่ 24 - 25 พฤษภาคม 2566

รุ่นที่ 2 ระหว่างวันที่ 30 - 31 พฤษภาคม 2566

รุ่นที่ 3 ระหว่างวันที่ 1 - 2 มิถุนายน 2566

จึงขอความร่วมมือจังหวัดแจ้งองค์กรปกครองส่วนท้องถิ่น พิจารณาอนุญาตให้บุคลากรในสังกัดเข้ารับการอบรมตามกำหนดวัน เวลา และสถานที่ที่กำหนด โดยให้จัดส่งแบบตอบรับเข้าร่วมการอบรมผ่านระบบ Google Forms  
รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร 0-2241-9021-3 ต่อ 108

ไปรษณีย์อิเล็กทรอนิกส์ saraban@dla.go.th

ผู้ประสานงาน : คุณนิภาวัลย์ เพ็ชร์ผึ้ง โทร. 081-9250316



ที่ มท ๐๘16.3/ว

ถึง สำนักงาน/ที่ทำการองค์กรปกครองส่วนท้องถิ่นที่จัดการศึกษา ทุกแห่ง

ด้วยกรมส่งเสริมการปกครองท้องถิ่นได้จัดโครงการขับเคลื่อนหลักสูตรต้านทุจริตศึกษา  
สู่การจัดการเรียนการสอนของสถานศึกษาสังกัดองค์กรปกครองส่วนท้องถิ่น เพื่อส่งเสริมให้สถานศึกษาสังกัดองค์กรปกครองส่วนท้องถิ่นนำหลักสูตรต้านทุจริตศึกษาไปบูรณาการการจัดการเรียนการสอนทุกระดับชั้น  
ได้อย่างเหมาะสมตามช่วงวัย และเพื่อให้ครูมีความรู้ความเข้าใจหลักสูตรต้านทุจริตศึกษา การใช้สื่อการเรียนรู้ให้เหมาะสมกับหลักสูตร สามารถนำความรู้ไปจัดการเรียนการสอนให้ผู้เรียนในท้องถิ่นได้รับการปลูกฝังวิธีคิด ปลูกจิตสำนึก ให้มีวัฒนธรรมและพฤติกรรมซื่อสัตย์สุจริต และเห็นถึงผลประโยชน์ส่วนรวมมากกว่าส่วนตน   
อันจะส่งผลให้ประเทศไทยมีการทุจริตและประพฤติมิชอบลดลงในอนาคต โดยกำหนดจัดอบรมตามวัน เวลา   
และสถานที่ ดังนี้

1. จัดอบรมเชิงปฏิบัติการการนำหลักสูตรต้านทุจริตศึกษาไปบูรณาการการจัดการเรียนการสอน (สถานศึกษาแกนนำ) ระหว่างวันที่ 19 - 21 เมษายน 2566 ณ โรงแรมริเวอร์ไซด์ เขตบางพลัด กรุงเทพมหานคร โดยกรมส่งเสริมการปกครองท้องถิ่นจะรับผิดชอบค่าใช้จ่ายระหว่างการอบรม สำหรับค่าพาหนะและค่าใช้จ่ายอื่น ๆ ระหว่างการเดินทางขอความอนุเคราะห์เบิกจากต้นสังกัด

2. จัดอบรมเชิงปฏิบัติการการนำหลักสูตรต้านทุจริตศึกษาไปบูรณาการการจัดการเรียนการสอน ให้แก่ครูและบุคลากรทางการศึกษาที่เกี่ยวข้อง ของสถานศึกษาทั่วไปทุกแห่ง ผ่านระบบออนไลน์ (Zoom Meeting) จำนวน 3 รุ่น รุ่นที่ 1 ระหว่างวันที่ 24 - 25 พฤษภาคม 2566 รุ่นที่ 2 ระหว่างวันที่ 30 - 31 พฤษภาคม 2566 และรุ่นที่ 3 ระหว่างวันที่ 1 - 2 มิถุนายน 2566

กรมส่งเสริมการปกครองท้องถิ่น จึงขอความร่วมมือองค์กรปกครองส่วนท้องถิ่นพิจารณาอนุญาตให้บุคลากรในสังกัดที่เกี่ยวข้อง เข้าร่วมการฝึกอบรมตามกำหนดวัน เวลา และสถานที่ดังกล่าวข้างต้น รายละเอียดปรากฏตามสำเนาหนังสือกรมส่งเสริมการปกครองท้องถิ่น ที่ มท 0816.3/ว ลงวันที่ 10 มีนาคม 2566 ที่แนบมาพร้อมนี้

กรมส่งเสริมการปกครองท้องถิ่น

มีนาคม 2566

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313   
โทรสาร ๐-๒๒๔๑-๙๐๒๑-๓ ต่อ 108

ไปรษณีย์อิเล็กทรอนิกส์ saraban@dla.go.th

ผู้ประสานงาน : 1. นางสาวสุกัญญา ประสงค์ศรี โทร. 097-265-5326

2. นางสาวสิรินภา สารภาพ โทร. 099-054-8337

3. นางนิภาวัลย์ เพ็ชร์ผึ้ง โทร. 081-925-0316